《次韵前人醵更生会三首》
宋代·陈著

满天地里暗尘飞，老息奄奄一发危。
种秫为生姑托醉，采薇忍死未忘饥。
三閒书屋鬼神护，百两芒鞋风雨知。
咄咄书空如梦寐，龙山谁记有佳期。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。